Anotācija (ex-ante) 25-TA-1913
Izdrukāts 29.07.2026. 23.18 - 6.0 Redakcija
Anotācija (ex-ante) 25-TA-1913
Izdrukāts 29.07.2026. 23.18 - 6.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 9. maija noteikumos Nr. 239 "Valsts un Eiropas Savienības atbalsta piešķiršanas kārtība pasākumā "Kontrole un noteikumu izpilde""" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2023. gada 9. maija noteikumos Nr. 239 "Valsts un Eiropas Savienības atbalsta piešķiršanas kārtība pasākumā "Kontrole un noteikumu izpilde""" (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5. panta ceturto un septīto daļu, kā arī saskaņā ar Eiropas Parlamenta un Padomes 2021. gada 7. jūlija Regulu (ES) 2021/1139, ar ko izveido Eiropas Jūrlietu, zvejniecības un akvakultūras fondu un groza Regulu (ES) 2017/1004 (turpmāk – regula 2021/1139).
1.2. Mērķis
Mērķa apraksts
Paredzēt atbalstu zvejniecības komersantiem, biedrībām un ražotāju organizācijām, svēršanas sistēmu, aprīkojuma un kontroles instrumentu iegādei un uzstādīšanai ostās vai Pārtikas un veterinārajā dienestā reģistrētās zvejas produktu izkraušanas vietās saskaņā ar regulu 2024/1474.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Lai nodrošinātu nozvejas paziņošanas pareizību un vajadzīgo kontroli, Komisijas 2024. gada 24. maija Īstenošanas regulas (ES) 2024/1474, ar ko nosaka Padomes Regulas (EK) Nr. 1224/2009 14. panta 4. punkta a) apakšpunkta piemērošanas noteikumus, kuri attiecas uz atkāpšanos no pielaides, kas mazo pelaģisko sugu zvejniecībās, rūpniecisko sugu zvejniecībās un tropisko tunzivju riņķvada zvejniecībās piemērojama, aplēšot nozveju lielumu nešķirotos izkrāvumos un no cita kuģa saņemtajos pārkrāvumos, (turpmāk – regula 2024/1474) 2. pantā noteikts, kuriem nosacījumiem jāatbilst Savienības ostām, lai tās būtu saskanīgas un iekļaujamas ar Kontroles regulas 14. panta 6. punktu izveidotā ostu sarakstā. Tādējādi minētajā sarakstā ostu drīkst iekļaut tikai tad, ja tā ir aprīkota ar regulas 2024/1474 2. pantā minētajām svēršanas sistēmām, aprīkojumu un kontroles instrumentiem, kas nodrošina nozvejas paziņošanas pareizību un vajadzīgo kontroli.
Problēmas un risinājumi
Problēmas apraksts
Spēkā esošie Ministru kabineta 2023. gada 9. maija noteikumi Nr. 239 "Valsts un Eiropas Savienības atbalsta piešķiršanas kārtība pasākumā "Kontrole un noteikumu izpilde"" (turpmāk – noteikumi Nr. 239) neparedz atbalstu zvejniecības komersantiem, biedrībām un ražotāju organizācijām atbilstoša aprīkojuma iegādei, lai nodrošinātu kontroles prasības. Spēkā esošajos noteikumos Nr. 239 atbalsts ir paredzēts tikai Zemkopības ministrijai un valsts pārvaldes iestādei, kas normatīvajos aktos noteiktajā kārtībā ir iesaistīta zvejas, zivju izkraušanas, tirdzniecības, transporta, uzglabāšanas vai ražošanas kontrolē vai nelegālas, nereģistrētas un neregulētas zvejas apkarošanā.
Risinājuma apraksts
Noteikumu projekts sagatavots, lai saskaņā ar noteikumiem Nr. 239 varētu sniegt atbalstu arī zvejniecības komersantiem, biedrībām un ražotāju organizācijām, svēršanas sistēmu, aprīkojuma un kontroles instrumentu iegādei un uzstādīšanai ostās vai Pārtikas un veterinārajā dienestā reģistrētās zvejas produktu izkraušanas vietās saskaņā ar regulas 2024/1474 2. pantu.
Noteikumu Nr. 239 4. punktā ir pievienoti vairāki jauni atbalsta pretendenti – komersants, zemnieku vai zvejnieku saimniecība, ja to komercdarbības joma ir zvejniecība, biedrība, kura vismaz gadu pirms projekta iesnieguma iesniegšanas ir reģistrēta saskaņā ar Biedrību un nodibinājumu likumu un kuras biedru (vismaz triju) komercdarbības joma ir zvejniecība, vai ražotāju organizācija, kas atzīta saskaņā ar normatīvajiem aktiem par zvejas un akvakultūras produktu ražotāju grupu atzīšanas kritērijiem, darbības nosacījumiem un darbības kontroli.
Saskaņā ar noteikumu Nr. 239 2. punktu pasākuma mērķis atbilstoši regulas 2021/1139 14. panta 1. punkta "d" apakšpunktam ir veicināt efektīvu zvejas īstenošanu un kontroli, tostarp nelegālas, nereģistrētas un neregulētas zvejas apkarošanu. Atbalsts noteikumu projektā paredzētajiem jaunajiem atbalsta pretendentiem paredzēts aprīkojuma iegādei, lai nodrošinātu kontroles prasības, tādā veidā sniedzot ieguldījumu pasākuma mērķa izpildē saistībā ar efektīvākas zvejas kontroles veicināšanu un nereģistrētas zvejas apkarošanu. Tā, piemēram, platformsvaru vai celtņsvaru sistēmu iegāde ļaus atbalsta pretendentiem korekti nosvērt un reģistrēt nozvejoto apjomu.

Tā kā jaunajiem atbalsta saņēmējiem būs no finanšu viedokļa mazāki projekti salīdzinājumā ar valsts iestādēm, lai sekmētu virzību uz rezultātu sasniegšanu no izmaksu viedokļa nelielām darbībām, tādējādi veicinot efektīvāku finansējuma piesaisti, samazinātu administratīvo slogu atbalsta saņēmējam projekta izmaksu uzskaitei un maksājuma pieprasījumu pamatojošās dokumentācijas sagatavošanai, kā arī administratīvo slogu projektu izmaksu dokumentācijas pārbaudēs, t. i., vienkāršojot projektu faktisko izmaksu uzskaiti, pārejot no finanšu dokumentu pārbaudes uz sasniegto rezultātu pārbaudi, kā arī samazinātu kļūdu rašanās iespēju izmaksu pamatojošās dokumentācijas pārbaudēs, noteikumu projekts paredz ieviest fiksētas summas maksājumu ar budžeta projekta aprēķina metodi saskaņā ar Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai, (turpmāk – regula 2021/1060) 53. panta 1. punkta "c" apakšpunktu un 3. punkta "b" apakšpunktu jauno atbalsta saņēmēju projektiem ar attiecināmo izmaksu kopsummu līdz 200 000 euro.

Noteikumi Nr. 239 papildināti ar 8.1 punktu, kas noteic, ka saskaņā ar regulas 2021/1060 53. panta  3. punkta "b" apakšpunktu atbalstu jauno atbalsta saņēmēju projektiem piešķir, izmantojot fiksētas summas maksājumu ar budžeta projekta aprēķina metodi. Savukārt 8.2 punkts nosaka atbalsta saņemšanas nosacījumus, ja tiek īstenots budžeta projekts, bet ar 8.3 punktu tiek noteiktas Lauku atbalsta dienesta darbības pirms budžeta projekta iesnieguma apstiprināšanas.
6. punktā pievienots nosacījums par to, kurš no regulas 2021/1139 1. pielikumā minētajiem rezultatīvajiem rādītājiem jaunajiem atbalsta pretendentiem ir jānorāda projekta iesniegumā.
Projekta darbībām publiskā atbalsta intensitātes likme 24.1 apakšpunktā ir noteikta 100% apmērā atbilstoši regulas 2021/1139 III pielikuma 7. punktam, savukārt 24.2 apakšpunktā tā noteikta 85% apmērā atbilstoši regulas 2021/1139 III pielikuma 6. punktam.
25. punktā ir noteiktas attiecināmās izmaksas saskaņā ar regulas 2024/1474 2. pantu.
26. punktā noteikts, ka pasākuma īstenošanas vieta ir ostas vai Pārtikas un veterinārajā dienestā reģistrētās zvejas produktu izkraušanas vietas.
30. punktā ietverta atsauces norma uz regulas 2021/1139 11. pantu un regulu 2022/2181, lai pievērstu atbalsta pretendentu uzmanību tam, ka Lauku atbalsta dienests nevarēs piešķirt atbalstu atbalsta pretendentam, ja tas būs izdarījis regulas 2021/1139 11. pantā un regulā 2022/2181 minētos pārkāpumus.
32. punktā tiek noteiks budžeta projekta pabeigšanas brīdis, pēc kura Lauku atbalsta dienests izmaksā gala maksājumu.

Projektos iegūtie personas dati tiks uzglabāti atbilstoši Ministru kabineta 2023.gada 7.marta noteikumu Nr.113 "Valsts un Eiropas Savienības atbalsta piešķiršanas, administrēšanas un uzraudzības vispārējā kārtība lauku un zivsaimniecības attīstībai" 12. punktā noteiktajam.

Ievērojot citu Programmas zivsaimniecības attīstībai 2021.–2027. gadam atbalsta pasākumu īstenošanas pieredzi, noteikumos Nr. 239 ietverti nosacījumi par neattiecināmajām izmaksām, projekta uzraudzības periodu un pieteikšanās un finansējuma pieprasīšanas prasībām.
Problēmas apraksts
Saskaņā ar Noteikumu Nr. 239 3.punktu projektu iesniegumus vērtē un atlasa atbilstoši normatīvajiem aktiem par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai.

2024. gada 16. jūlija grozījumi Ministru kabineta 2023. gada 7. marta noteikumos Nr. 113 "Valsts un Eiropas Savienības atbalsta piešķiršanas, administrēšanas un uzraudzības vispārējā kārtība lauku un zivsaimniecības attīstībai"" papildināja minētos noteikumus ar jaunu 14.2.2 apakšpunktu šādā redakcijā:
"14.2.2 projektu iesniegumus, kas iesniegti saskaņā ar normatīvajiem aktiem par valsts un Eiropas Savienības atbalsta piešķiršanu pasākumam "Kontrole un noteikumu izpilde" un pasākumam "Datu vākšana un apstrāde zivsaimniecības pārvaldības un zinātniskiem mērķiem", kā arī par valsts un Eiropas Savienības atbalsta piešķiršanu integrētās jūrlietu politikas veicināšanai, vērtē pēc projektu atlases kritērijiem, kurus atbilstoši regulas 2021/1060 40. panta 2. punkta "a" apakšpunktam ir apstiprinājusi Programmas zivsaimniecības attīstībai 2021.–2027. gadam uzraudzības komiteja, kas izveidota saskaņā ar normatīvajiem aktiem par kārtību, kādā administrē un uzrauga Eiropas Jūrlietu, zvejniecības un akvakultūras fondu, kā arī valsts atbalstu zvejniecības un akvakultūras attīstībai 2021.–2027. gada plānošanas periodā. Projektus, kas atbilst projektu atlases kritērijiem, turpina vērtēt saskaņā ar šo noteikumu 14.4. apakšpunktu;".
 
Risinājuma apraksts
Svītrots noteikumu Nr. 239 7. punkts, jo tiks piemēroti tie projektu atlases kritēriji, kurus būs apstiprinājusi Programmas zivsaimniecības attīstībai 2021.-2027. gadam uzraudzības komiteja saskaņā ar Ministru kabineta 2023. gada 7. marta noteikumu Nr. 113 "Valsts un Eiropas Savienības atbalsta piešķiršanas, administrēšanas un uzraudzības vispārējā kārtība lauku un zivsaimniecības attīstībai"" 14.2.2 apakšpunktu.
Problēmas apraksts
Noteikumu Nr. 239 20.5. apakšpunkts un 22. punkts paredz iepirkumu dokumentu iesniegšanu kopā ar projekta iesniegumu vai sešu mēnešu laikā pēc Lauku atbalsta dienesta lēmuma par projekta iesnieguma apstiprināšanu, ja ir būvniecības izmaksas. Tādējādi noteikumu Nr. 239 23.8. apakšpunkts, kurā vēlreiz noteikta iepirkumu dokumentu iesniegšana, ir lieks, jo nav nepieciešams otrreiz iesniegt iepirkumu dokumentus.
Risinājuma apraksts
Ar noteikumu projektu svītrots noteikumu Nr. 239 23.8. apakšpunkts.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Saistībā ar noteikumu projekta 3. un 4. punktā iekļautajiem grozījumiem, kas paredz paplašināt atbalsta pretendentu loku, nepieciešamais finansējums pasākuma "Kontrole un noteikumu izpilde" īstenošanai tiks nodrošināts no Programmas zivsaimniecības attīstībai 2021.–2027. gadam 1. prioritātes "Veicināt ilgtspējīgu zvejniecību un ūdens bioloģisko resursu atjaunošanu un saglabāšanu" attiecīgajam mērķim pieejamā finansējuma.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32024R1474
ES tiesību akta datums, izdevējinstitūcija, numurs, veids un nosaukums
Komisijas 2024. gada 24. maija Īstenošanas regula (ES) 2024/1474, ar ko nosaka Padomes Regulas (EK) Nr. 1224/2009 14. panta 4. punkta a) apakšpunkta piemērošanas noteikumus, kuri attiecas uz atkāpšanos no pielaides, kas mazo pelaģisko sugu zvejniecībās, rūpniecisko sugu zvejniecībās un tropisko tunzivju riņķvada zvejniecībās piemērojama, aplēšot nozveju lielumu nešķirotos izkrāvumos un no cita kuģa saņemtajos pārkrāvumos
Apraksts
-
ES tiesību akta CELEX numurs
32022R2181
ES tiesību akta datums, izdevējinstitūcija, numurs, veids un nosaukums
Komisijas 2022. gada 29. jūnija Deleģētā regula (ES) 2022/2181, ar ko Eiropas Parlamenta un Padomes Regulu (ES) 2021/1139 par Eiropas Jūrlietu, zvejniecības un akvakultūras fondu papildina attiecībā uz atbalsta pieteikumu nepieņemamības sākuma dienu un ilgumu
Apraksts
-
ES tiesību akta CELEX numurs
32021R1139
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2021. gada 7. jūlija Regula (ES) 2021/1139, ar ko izveido Eiropas Jūrlietu, zvejniecības un akvakultūras fondu un groza Regulu (ES) 2017/1004
Apraksts
-
ES tiesību akta CELEX numurs
32022R0079
ES tiesību akta datums, izdevējinstitūcija, numurs, veids un nosaukums
Komisijas 2022. gada 19. janvāra Īstenošanas regula (ES) 2022/79, ar ko nosaka Eiropas Parlamenta un Padomes Regulas (ES) 2021/1139 piemērošanas noteikumus attiecībā uz darbības līmeņa īstenošanas datu reģistrēšanu, nosūtīšanu un izklāstu
Apraksts
-
ES tiesību akta CELEX numurs
32021R1060
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2021. gada 24. jūnija Regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai
Apraksts
-
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2024. gada 24. maija Īstenošanas regula (ES) 2024/1474, ar ko nosaka Padomes Regulas (EK) Nr. 1224/2009 14. panta 4. punkta a) apakšpunkta piemērošanas noteikumus, kuri attiecas uz atkāpšanos no pielaides, kas mazo pelaģisko sugu zvejniecībās, rūpniecisko sugu zvejniecībās un tropisko tunzivju riņķvada zvejniecībās piemērojama, aplēšot nozveju lielumu nešķirotos izkrāvumos un no cita kuģa saņemtajos pārkrāvumos

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Vispārīga atsauce uz regulu 2024/1474
	Noteikumu projekta 1. punktā izteiktais noteikumu Nr. 239 1.7. apakšpunkts
	Pārņemtas pilnībā
	Neparedz stingrākas prasības.

	Regulas 2024/1474 2. pants
	Noteikumu projekta 12. punktā izteiktais noteikumu Nr. 239 25. punkts
	-
	-

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Ar šo noteikumu projektu netiek ieviesta regula Nr. 2024/1474, bet tiek izmantota atsauce uz regulas 2. pantu, lai noteiktu noteikumu projektā attiecināmās izmaksas, t. i., svēršanas sistēmu, aprīkojuma un kontroles instrumentu iegādes un uzstādīšanas izmaksas. No regulas 2024/1474 izrietošās tiesību normas tiek ieviestas ar citiem tiesību aktiem.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2022. gada 29. jūnija Deleģētā regula (ES) 2022/2181, ar ko Eiropas Parlamenta un Padomes Regulu (ES) 2021/1139 par Eiropas Jūrlietu, zvejniecības un akvakultūras fondu papildina attiecībā uz atbalsta pieteikumu nepieņemamības sākuma dienu un ilgumu

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Vispārīga atsauce uz regulu 2022/2181
	Noteikumu projekta 2. punktā izteiktais noteikumu Nr. 239 1.8. apakšpunkts
	Pārņemtas pilnībā
	Neparedz stingrākas prasības.

	Vispārīga atsauce uz regulu 2022/2181
	Noteikumu projekta 13. punktā izteiktais noteikumu Nr. 239 30. punkts
	Pārņemtas pilnībā
	Neparedz stingrākas prasības.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2021. gada 7. jūlija Regula (ES) 2021/1139, ar ko izveido Eiropas Jūrlietu, zvejniecības un akvakultūras fondu un groza Regulu (ES) 2017/1004

6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Lauku atbalsta dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/public_participations/public_discussions/69da403e-98de-4485-be1d-8979236ac7ad
6.3. Sabiedrības līdzdalības rezultāti
Lai informētu sabiedrību par noteikumu projektu un dotu iespēju izteikt viedokli, noteikumu projekts un tā anotācija no 2025. gada 3. līdz 17. septembrim bija pieejami sabiedriskajai apspriešanai Vienotajā tiesību aktu projektu izstrādes un saskaņošanas portālā. Ne iebildumi, ne priekšlikumi par sabiedrības līdzdalībai nodoto noteikumu projektu netika saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Lauku atbalsta dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

